Jan Černý

Jan Černý (født 4. mars 1874 i Uherský Ostroh i Mähren i Østerrike-Ungarn, død 10. april 1959 i Uherský Ostroh i Tsjekkoslovakia) var en tsjekkoslovakisk embetsmann og politiker. Han var Tsjekkoslovakias statsminister fra 1920 til 1921 samt i 1926.

Liv og virke
 Bakgrunn
Jan Černý tok gymnasiet i Uherské Hradiště fra 1885 til 1893. Han tok juridiske studier ved Karlsuniversitetet i Praha – med slutteksamen der i 1898Vyskočil, Aleš (2008). Státní úředník - příklad Jana Černého. I: Fasora, L., Malíř, J., Hanuš (eds.), J.: Člověk na Moravě 19. století. Brno, CDK. . s. 312-324.

Karriere
Han slo så inn på en yrkeskarriere som statstjenestemann (fylkesdirektør) i Hodonín. Han ble i 1912 sjef for stattholderskapets presidium i Mähren og hoffråd.

Etter omkalfatringen som fulgte etter første verdenskrig ble Černý engasjert i administrasjonen i Mähren. Ved den revolusjonære etablering av TsjekkoslovakiaHugh, LeCaine Agnew (2004). The Czechs and the Lands of the Bohemian crown. Hoover, Stanford University. Chapter 11Macmillan Margaret (2003). Peacemakers. London, John Murray Press. Chapter 18 var han den høyestrangerende tsjekkisktalende keiserlige statstjenestemann i Mähren, og ble da leder for lokalregjeringen i den nye staten den 29. november 1918.

Statsminister
I perioden september 1920 til september 1921 var han Tsjekkoslovakias ministerpresident og innenriksminister i et forvaltningsministerium hvis hovedsakelige oppgave var å befeste statens autoritet fremfor alt overfor det ytterste venstre, som senere konstituerte seg som det tsjekkoslovakiske kommunistiske parti, og beholdt innenriksministerposten i den følgende av Edvard Beneš ledede parlamentariske regjering.

Senere dannet Jan Černý et ministerium en annen gang, for perioden 18. mars 1926 til 12. oktober 1926, og var også nå samtidig innenriksminister.

Senere virke
Han ble senere også minister for folkeforsørgingen. Fra 1928 til 1939 var han president for den mährisk-slesiske provins. Etter de tyske styrkers innmarsj i 1939 ble han tilsidesatt og pensjonert.

Referanser

 Eksterne lenker 
  Biography

Kategori:Tsjekkoslovakias statsministre
Kategori:Personer fra Okres Uherské Hradiště